CELEX: C2004/262/33
Language: sl
Date: 2004-10-23 00:00:00
Title: Zadeva C-353/04: Predlog za sprejem predhodne odločbe na podlagi sklepa Bundesfinanzhof (Nemčija) z dne 22. julija 2004 v zadevi Nowaco Germany GmbH proti Hauptzollamt Hamburg-Jonas

23.10.2004   
            
            
               SL
            
            
               Uradni list Evropske unije
            
            
               C 262/19
            
         Predlog za sprejem predhodne odločbe na podlagi sklepa Bundesfinanzhof (Nemčija) z dne 22. julija 2004 v zadevi Nowaco Germany GmbH proti Hauptzollamt Hamburg-Jonas
   (Zadeva C-353/04)
   (2004/C 262/33)
   Bundesfinanzhof je s sklepom z dne 22. julija 2004 v zadevi Nowaco Germany GmbH proti Hauptzollamt Hamburg-Jonas, ki ga je sodno tajništvo prejelo dne 16. avgusta 2004, Sodišču Evropskih skupnosti predložil predlog za sprejem predhodne odločbe.
   Bundesfinanzhof predlaga Sodišču, da odloči o naslednjih vprašanjih:
   
               1.
            
            
               Ali se za ugotovitev tržne kakovosti blaga, za katero se zahteva izvozna dajatev, lahko uporabi Uredba Komisije (EGS) št. 1538/91 (1) z dne 5. junija 1991 o uvedbi podrobnih pravil za izvajanje Uredbe (EGS) št. 1906/90 o določenih tržnih standardih za perutnino?
            
         
               2.
            
            
               V primeru, da je odgovor na vprašanje 1) pritrdilen:
               
                           (a)
                        
                        
                           Ali se uporabi člen 70 Uredbe Sveta (EGS) št. 2913/92 (2) z dne 12. oktobra 1992 o carinskem zakoniku Skupnosti, kadar je treba ugotoviti, ali je blago, za katero se zahteva izvozna dajatev, tržne kakovosti?
                        
                     
                           (b)
                        
                        
                           Ali nastopi domneva kakovosti iz člena 70(1) Uredbe Sveta (EGS) št. 2913/92 tudi takrat, ko je bil pregledan samo en naključni vzorec, čeprav zadevna zakonodaja Skupnosti dopušča napake blaga v določenem količinskem obsegu in skladno s tem zahteva ter tudi izrecno predpisuje pregled določenega minimalnega števila vzorcev za ugotovitev, če je to dopustno odstopanje upoštevano?
                        
                     
         
               3.
            
            
               V primeru, da sta tudi odgovora na vprašanji 2a) in b) pritrdilna:
               Kakšen učinek ima prej omenjena domneva kakovosti, če je odvzetih več vzorcev iz enotne prijavljene pošiljke in je pri preiskavi enega dela vzorcev tržna kvaliteta ugotovljena, pri drugem delu pa ne?
            
         
      (1)  UL L 143, str. 11.
   
      (2)  UL L 302, str. 1.